El cinema Tívoli s’acomiada de setembre amb la pel·lícula dels “Playmobil” i amb el segon capítol de “IT”
2025-07-24

Després de la seua tornada a la sala fosca del cinema Tívoli, la programació cinematogràfica de Burjassot arriba amb dues noves pel·lícules per a l’últim cap de setmana de setembre. Així, del 27 al 29, els espectadors podran gaudir de diverses projeccions de “Playmobil: La película” i del terrorífic retorn de “IT”.

Recomendada per a tots els públics, “Playmobil: La película” barreja animació i acció en viu i està inspirada en els famosos ninots de Playmobil. A més, suposa el debut en la direcció de Lli DiSalvo, conegut pel seu treball en el departament d’animació de films com, per exemple, “Frozen: El reino del hielo”. En divertida trama, la jove Marla s’embarca en una èpica aventura per a trobar al seu germà xicotet Charlie. L’únic problema és que tant ella com ell han desaparegut de la seua realitat i s’han endinsat en el sorprenent món animat de Playmobil. Ara mesuren 7,5 centímetres i han de conviure amb vikings, agents secrets, vaquers, robots, fades màgiques, pirates, esquirols i fins a dinosaures. “Playmobil: La película” es projectarà el divendres 27 i el dissabte 28, a les 19h i també el diumenge 29, a les 16:30h.

El contrapunt a la fantasia familiar dels Playmobil el podrà “IT, Capítulo 2”, amb el temut retorn del pallasso Pennywise. Aquesta seqüela, continuació de la pel·lícula original “IT” (Eso), basada en la famosa novel·la de Stephen King, tindrà les seues projeccions al cinema Tívoli el divendres 27 i el dissabte 28, a les 22:30h i el diumenge 29, a les 19:30h. Han passat quasi trenta anys des que el Club de Els Perdedors, format per Bill, Berverly, Richie, Ben, Eddie, Mike i Stanley es van enfrontar al despietat Pennywise. Quan van tindre oportunitat, van abandonar el poble de Derry, en l’estat de Maine, que tants problemes els havia ocasionat en el passat. No obstant això, ara d’adults sembla que no poden escapar de la seua antiga vida. Una nova època estival arriba i tots ells hauran d’enfrontar-se de nou al temible pallasso i descobrir així si de debò estan preparats per a superar els seus traumes de la infància.